
# Россия Пенсия фондында пенсия түләүне вакытлыча туктатуның сәбәпләрен атадылар

Пенсияне яңадан түли башласыннар өчен, аны түләүне ни өчен туктатуларын ачыкларга, тиешле документлар җыярга һәм гариза тапшырырга кирәк.

Россия Пенсия фонды пенсия түләү нинди шартларда туктатылып торачагын атады. Аларның исемлеге оешма сайтында урнаштырылган.

Атап әйткәндә, әгәр пенсионер ярты ел дәвамында үзенә тиешле акчаны алмаса, пенсия түләүне вакытлыча туктатып торырга мөмкиннәр.

Моннан тыш, медик-социаль экспертиза учреждениесенә яңадан тикшерүгә килмәгән инвалидның да пенсия алмый башлавы ихтимал.

Туендыручысын югалту очрагы буенча пенсия алучы 18 яшьтән өлкәнрәк Россия гражданнары көндез белем алуларын раслый торган документларны вакытында тәкъдим итәргә тиеш. Юкса, аларга тиешле түләүләрне вакытлыча бирмәскә мөмкиннәр.

Моннан тыш, Россиядә яшәргә рөхсәт бирә торган документның гамәлдә булу вакыты чыккан чит ил гражданнары, шулай ук чит илгә яшәргә киткән кайбер россиялеләр дә пенсиядән мәхрүм калырга мөмкин.

Пенсияне яңадан түли башласыннар өчен, аны түләүне ни өчен туктатуларын ачыкларга, тиешле документлар җыярга һәм гариза тапшырырга кирәк. Әгәр пенсия түләүне вакытлыча гына туктатып торсалар, пенсионерның алмаган сумманы кайтарырга хакы бар.



Следите за самым важным и интересным в Telegram-каналеТатмедиа

## Нет комментариев
Россия Пенсия фондында пенсия түләүне вакытлыча туктатуның сәбәпләрен атадылар